У апошнія часы назіраецца збядненне духоўнага свету вучняў, перанасычэнне яго свядомасці інфармацыяй з розных СМІ, Інтэрнэт-крыніц, страчваецца сувязь з культурнай спадчынай народа, змяняюцца многія жыццёвыя арыенціры падрастаючага пакалення. Як змяніць сітуацыю? Як выхаваць духоўна багатую і ўсебакова развітую асобу, сэнс жыцця якой быў бы цесна звязаны з лёсам народа, краіны? Гэтыя пытанні хвалююць, на маю думку, кожнага педагога сучаснай школы. Актуальнымі яны сталі і для настаўнікаў нашай школы, якія ўсімі магчымымі сродкамі імкнуцца змяніць сітуацыю ў лепшы бок.